Document ID: /roh_data/filtered/fineweb-2-filterrobots_roh.jsonl.gz/21618

Ils presidents e las presidentas da las vischnancas pertutgadas, sco era la cumissiun dal parc èn s'exprimids, sin basa dal studi davart la realisabladad, persuenter d'approfundar il project e d'examinar tge ch'i dovra per pudair realisar il parc. Uss duai vegnir examinà ensemen cun las vischnancas, il chantun, la Confederaziun e las differentas organisaziuns ils proxims pass. Il rapport final davar quellas tractativas duai esser l'atun 2021 sin maisa.
Il 2024 duai alura la populaziun da las trais vischnancas pudair decider davart l'engrondiment dal parc, per ch'il parc possia vegnir realisà sin il pli baud in'onn pli tard.
Studi davart la realisabladad
Tenor in studi dal 2019 saja in'engrondiment dal parc da principi pussibel. Blers partenaris regiunals sajan interessads ed il svilup stgaffeschia er ina plivalur per la regiun.
Actualmain exista l'Unesco Reservat da Biosfera Engiadina Val Müstair or dal Parc Naziunal Svizzer, il Parc da natira Val Müstair e parts da la vischnanca da Scuol. La regiun vesa dentant in grond potenzial, sch'ins pudess expandir il parc.